**SPRENDIMO PROJEKTO „DĖL BIUDŽETINĖS ĮSTAIGOS ROKIŠKIO BASEINO NUOSTATŲ PATVIRTINIMO“**

**AIŠKINAMASIS RAŠTAS**

2023 m. birželio 29 d.

Projekto rengėja – Diana Guzienė, Švietimo ir sporto skyriaus vyriausioji specialistė.

Pranešėja komitetų posėdžiuose – Rita Elmonienė, Švietimo ir sporto skyriaus vedėjo pavaduotoja.

Pranešėjas Tarybos posėdyje – Vitalijus Jocys, biudžetinės įstaigos Rokiškio baseino direktorius.

|  |  |  |
| --- | --- | --- |
| 1. | Sprendimo projekto tikslas ir uždaviniai | Patvirtinti biudžetinės įstaigos Rokiškio baseino nuostatus ir įgalioti asmenį juos pasirašyti bei įregistruoti Juridinių asmenų registre. |
| 2.  | Šiuo metu galiojančios ir teikiamu klausimu siūlomos naujos teisinio reguliavimo nuostatos | Šiuo metu galioja biudžetinės įstaigos Rokiškio baseino (toliau – Įstaiga) nuostatai (toliau – Nuostatai), patvirtinti Rokiškio rajono savivaldybės tarybos 2020 m. gegužės 29 d. sprendimu Nr. TS-160 „Dėl biudžetinės įstaigos Rokiškio baseino nuostatų patvirtinimo“. Nuostatų projekto 7 punkte patikslinti institucijų, kurių leidžiamais teisės aktais grindžiama įstaigos veikla, pavadinimai. Atsižvelgiant į Rokiškio rajono savivaldybės administracijos Centralizuotos vidaus audito tarnybos 2022 m. rugsėjo 12 d. Rokiškio baseino veiklos ir valdymo vidaus audito ataskaitos Nr. AR-6 rekomendaciją teikiamame Nuostatų projekte patikslinami: 1) 24 – 33 punktai nurodant kitus biudžetinės įstaigos organus – Rokiškio baseino tarybą, jos sudarymo tvarką, kompetenciją ir sprendimų priėmimo tvarką (vadovaujantis Lietuvos Respublikos biudžetinių įstaigų įstatymo 6 straipsnio 2 dalies 8 punktu); 2) 23.1 papunktyje įstaigos vadovui nustatoma strateginio veiklos plano rengimo funkciją, kuri nebuvo numatyta šiuo metu galiojančiuose Įstaigos Nuostatuose. Vadovaujantis Lietuvos Respublikos biudžetinių įstaigų įstatymo 9 straipsnio 2 dalies 1 – 6 punktais ir Lietuvos Respublikos vietos savivaldos įstatymo (aktuali redakcija) 15 straipsnio 2 dalies 9 punktu Nuostatų projekto 23 punkto papunkčiuose patikslintos įstaigos direktoriaus pareigos (kompetencijos). Vadovaujantis Lietuvos Respublikos vietos savivaldos įstatymo (aktuali redakcija) 15 straipsnio 2 dalies 9 punktu Nuostatų projekto 16.1 papunktyje nustatoma, kad Rokiškio rajono savivaldybės taryba ,, Mero teikimu tvirtina įstaigos struktūrą, nuostatus ir darbo užmokesčio fondą, nustato didžiausią leistiną darbuotojų, dirbančių pagal darbo sutartis, pareigybių skaičių”, o 46 punkte - ,,Įstaigos nuostatus, jų pakeitimus tvirtina Rokiškio rajono savivaldybės taryba Mero teikimu”.  |
| 3. | Laukiami rezultatais | Įstaigos nuostatai atitiks šiuo metu galiojančius teisės aktus, kurie reglamentuoja reikalavimus Nuostatams. |
| 4.  | Lėšų poreikis ir šaltiniai | Bus reikalingos lėšos nuostatų įregistravimui Juridinių asmenų registre. |
| 5.  | Antikorupcinis sprendimo projekto vertinimas | Teisės akto projekte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.  |
| 6.  | Kiti sprendimui priimti reikalingi pagrindimai, skaičiavimai ar paaiškinimai | - |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | - |